CELEX: 62019CA0511
Language: bg
Date: 2021-04-15 00:00:00
Title: Дело C-511/19: Решение на Съда (трети състав) от 15 април 2021 г. (преюдициално запитване от Areios Pagos — Гърция) — AB/Olympiako Athlitiko Kentro Athinon — Spyros Louis (Преюдициално запитване — Социална политика — Директива 2000/78/ЕО — Принцип на равно третиране в областта на заетостта и професиите — Забрана на дискриминация, основана на възраст — Работници, поставени в режим на трудов резерв до прекратяването на трудовия им договор — Намаляване на трудовото възнаграждение или загуба на обезщетението при уволнение — Режим, който се прилага по отношение на работещите в публичния сектор, на които в скоро време предстои пенсиониране с пенсия в пълен размер — Съкращаване на разходите за заплати в публичния сектор — Член 6, параграф 1 — Законосъобразна цел на социалната политика — Положение на икономическа криза)

7.6.2021   
            
            
               BG
            
            
               Официален вестник на Европейския съюз
            
            
               C 217/6
            
         
      Решение на Съда (трети състав) от 15 април 2021 г. (преюдициално запитване от Areios Pagos — Гърция) — AB/Olympiako Athlitiko Kentro Athinon — Spyros Louis
      (Дело C-511/19) (1)
      
      (Преюдициално запитване - Социална политика - Директива 2000/78/ЕО - Принцип на равно третиране в областта на заетостта и професиите - Забрана на дискриминация, основана на възраст - Работници, поставени в режим на трудов резерв до прекратяването на трудовия им договор - Намаляване на трудовото възнаграждение или загуба на обезщетението при уволнение - Режим, който се прилага по отношение на работещите в публичния сектор, на които в скоро време предстои пенсиониране с пенсия в пълен размер - Съкращаване на разходите за заплати в публичния сектор - Член 6, параграф 1 - Законосъобразна цел на социалната политика - Положение на икономическа криза)
      (2021/C 217/07)
      Език на производството: гръцки
      
         Запитваща юрисдикция
      
      Areios Pagos
      
         Страни в главното производство
      
      
         Ищец: AB
      
         Ответник: Olympiako Athlitiko Kentro Athinon — Spyros Louis
      
         Диспозитив
      
      Член 2 и член 6, параграф 1 от Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите трябва да се тълкуват в смисъл, че допускат национална правна уредба, по силата на която работниците от публичния сектор, които през определен период отговарят на условията, за получаване на пенсия в пълен размер, се поставят в режим на трудов резерв до прекратяването на трудовия им договор, което води до намаляване на възнаграждението, загуба на възможно кариерно развитие, както и намаляване, дори премахване на обезщетението при уволнение, което биха могли да претендират при прекратяване на трудовото им правоотношение, след като тази правна уредба преследва законосъобразна цел на политиката на заетостта и средствата за постигане на тази цел са подходящи и необходими.
      
         (1)  ОВ C 319, 23.9.2019 г.